Diari Oficial de la Generalitat Valenciana


Sumari del DOGV 9487, del 12-12-2022 (2022/11458)

DECRET 204/2022, de 2 de desembre, del Consell, pel qual s'inclou en el Catàleg de forests de domini públic i utilitat pública de la província de Castelló, la forest número CS1062, denominada Masía de Sanahuja, situada al terme municipal de Xodos i propietat de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/12/02/204/dof/vci/html**

### Dades del document

Número de DOGV
:   9487

Data del DOGV
:   12-12-2022

Secció del DOGV
:   I. DISPOSICIONS GENERALS

Número del document
:   2022/11743


Data del document
:   02-12-2022

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Xodos
    * ordenació forestal
    * muntanya
    * política forestal
    * propietat forestal
    * legislació forestal
    * legislació

DECRET 204/2022, de 2 de desembre, del Consell, pel qual s'inclou en el Catàleg de forests de domini públic i utilitat pública de la província de Castelló, la forest número CS1062, denominada Masía de Sanahuja, situada al terme municipal de Xodos i propietat de la Generalitat. [2022/11026]  
De conformitat amb el que es disposa en l'article 13 del Decret 98/1995, de 16 de maig, pel qual s'aprova el reglament de la Llei 3/1993, de 9 de desembre, forestal de la Comunitat Valenciana, la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, ha proposat la inclusió de la forest CS1062 denominada Masia de Sanahuja, propietat de la Generalitat, en el Catàleg de forests de domini públic i utilitat pública de la província de Castelló.  
La Conselleria d'Agricultura, Desenvolupament Rural, Emergència Climàtica i Transició Ecològica ha instruït el corresponent expedient a l'efecte, i consta l'existència de la memòria de la Secció Forestal de la Direcció Territorial de Castelló, de data 8 d'abril de 2022, i de l'informe-proposta de la Direcció General de Medi Natural i Avaluació Ambiental, de data 12 d'agost de 2022, i comprovat que concorren les causes establides en l'article 13.e de la Llei 43/2003, de forest, i apartats a) b) i c) de l'article 11 del Decret 98/1995, de 16 de maig.  
  
Vistos els articles 12, 13 i 16 de la Llei 43/2003, de 21 de novembre, de forest; l'article 9 de la Llei 3/1993, de 9 de desembre, forestal de la Comunitat Valenciana, i el que es disposa en els articles 11, 25 i 26 del Decret 98/1995, de 16 de maig, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, així com l'article 33.2 de la Llei 5/1983, de 30 de desembre, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, i amb la deliberació prèvia del Consell, en la reunió del dia 2 de desembre de 2022,  
  
  
  
DECRETE  
  
Article 1. Afecció al domini públic i declaració d'utilitat pública  
  
S'afecta el domini públic i es declara d'utilitat pública, la forest consorciada número CS 1062, denominada Masia de Sanahuja, situada al terme municipal de Xodos i propietat de la Generalitat.  
  
Article 2. Inclusió en el Catàleg de forests de domini públic i utilitat pública  
S'inclou en el Catàleg de domini públic i utilitat pública de la província de Castelló, la forest número CS 1062, denominada «Mas de Sanaüja», situada al terme municipal de Xodos i propietat de la Generalitat amb les parcel·les representades en el pla de l'annex d'aquest decret:  
Del terme municipal de Xodos: polígon 9 parcel·les 55, 56, 57, part de la parcel·la 9002, part de la 9004 i part de la 9005; polígon 10 parcel·les 1, 2, part de la parcel·la 9010, part de la parcel·la 9011 i parcel·la 9017.  
Després de la inclusió, el Catàleg de domini públic i utilitat pública de la província de Castelló, quedarà de la manera següent:  
Número: CS 130  
Denominació: Masía de Sanahuja  
Pertinença: Generalitat  
Província: Castelló  
Partit judicial: Castelló de la Plana  
Municipi: Xodos  
Superfície total: 156,6381 ha  
Superfície pública: 156,6381 ha  
Enclavats: cap  
Partionat: no  
Amollonat: no  
Servituds: de pas al seu favor, sobre la masia denominada Cambreta, del terme municipal de Vistabella del Maestrat, així com les associades a les vies pecuàries.  
Límits:  
Nord: terme municipal de Vistabella del Maestrat  
Est: parcel·les 39, 49, 50, 51, 52, 53 i 54 del polígon 9, i parcel·les 3, 123 i 124 del polígon 10, del terme de Xodos  
Sud: termes municipals de Villahermosa del Río i Castillo de Villamalefa  
Oest: terme municipal de Vistabella del Maestrat  
Càrregues: no en consten.  
Inscripció registral: inscrit en el Registre de la Propietat de Llucena: volum: 597; Llibre: 12 de Xodos; foli: 13; finca: 1677; codi registral únic: 79810059953853; inscripció: 1a, a favor de la Generalitat Valenciana.  
  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Generalitat Valenciana.  
  
Contra el present decret, les persones interessades podran interposar recurs contenciós administratiu en el termini de dos mesos comptats a partir de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 i concordants de la Llei reguladora de la jurisdicció contenciosa administrativa.  
  
Tot això sense perjudici de la interposició del recurs potestatiu de reposició davant el Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 2 de desembre de 2022,  
  
El president de la Generalitat,  
XIMO PUIG FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica,  
ISAURA NAVARRO CASILLAS


Còpia Permalink ELI